ماریا گۆپەرت مایەر

ماریا گۆپەرت مایەر (بە ئینگلیزی: Maria Goeppert Mayer؛ ٢٨ی حوزەیرانی ١٩٠٦ - ٢٠ی شووباتی ١٩٧٢) زانای فیزیای تیۆریی ئەمریکی و لەدایکبووی ئەڵمانیا بوو. ئەو یەکێکە لە براوەکانی خەڵاتی نۆبڵ.

لە ١٩ی کانوونی دووەمی ١٩٣٠، هاوسەرگیری لەگەڵ کیمیاگەر جۆزێف ئێدوارد مایەر ئەننجامدا، دواتر بەیکەوە چوونە ئەمریکا. ماریا لە ساڵی ١٩٦٣، خەڵاتی نۆبێل لە فیزیا بەهاوبەشی لەگەڵ هەریەکە لە زانای فیزیای ناوەکی ئەڵمانی جەی هاننز دی جێنسن و زانای فیزیای تیۆریی هەنگاری-ئەمریکی یوگین پۆڵ ویگنەر وەرگرت. ئەو دووەم ژنە لە دوای ماری کوری، خەڵاتی نۆبێل لە فیزیا وەربگرێت، لە دوای خۆشی زیاتر لە نیو سەدەی پێچوو کە هیچ ژنێک ئەو خەڵاتەی پێنەدرا تاکوو لە ساڵی ٢٠١٨، دانا ستریکلەند وەریگرت.

ماریا گۆپەرت مایەر لە ساڵی ١٩٦٠ بووە پڕۆفیسۆر لە زانکۆی کالیفۆرنیا، سان دیێگۆ. ئەو لە ڕۆژی ٢٠ی شووباتی ١٩٧٢، لە تەمەنی ٦٥ ساڵیدا بەهۆی جەڵدەی دڵ لە سان دیێگۆ، کالیفۆرنیا کۆچی دواییی کرد.

 سەرچاوەکان 

پۆل:وەرگرانی خەڵاتی نۆبێلی فیزیک
پۆل:فیزیکزانانی ئاڵمانی
پۆل:وەرگرانی خەڵاتی نۆبێلی ئاڵمانی
پۆل:ئەندامانی ئەکادێمیای ئەمریکیی ھونەر و زانست
پۆل:وەرگرانی خەڵاتی نۆبێلی ئەمریکی
پۆل:مردووانی ١٩٧٢
پۆل:لەدایکبووانی ١٩٠٦
پۆل:ھاوپۆلەکانی کۆمەڵگای فیزیکی ئەمریکی
پۆل:ژنانی براوەی خەڵاتی نۆبێل